ΗΜΜΥ - 9-Πρακτική Άσκηση 

Page / - last modified by admin on 2022/01/28 16:53 

9-Πρακτική Άσκηση 
last modified by admin
on 2022/01/28 16:53

Table of Contents

Το Τμήμα προσφέρει τη δυνατότητα στους φοιτητές και στις φοιτήτριες να εκπονήσουν Πρακτική Άσκηση σε χώρους εργασίας, εφόσον το επιθυμούν και το επιλέξουν (προαιρετικά). Η Πρακτική Άσκηση έχει ως στόχο να δώσει στον φοιτητή τη δυνατότητα εφαρμογής της ακαδημαϊκής γνώσης στην παραγωγή και αποτελεί την πρώτη επαφή του μελλοντικού νέου μηχανικού με το πιθανό εργασιακό του περιβάλλον. Η Πρακτική Άσκηση παρέχει στον φοιτητή τη δυνατότητα να εργαστεί επάνω στα αντικείμενα των σπουδών του σε πραγματικές συνθήκες, του προσφέρει μία πληρέστερη γνώση του εύρους των δραστηριοτήτων που μπορεί να αναπτύξει με αφετηρία τις σπουδές του, καθώς και γνώση των πραγματικών προβλημάτων και ιδιαιτεροτήτων της επιστημονικής περιοχής που θα επιλέξει. Επιπλέον, βοηθά τους φοιτητές να κατανοήσουν τις απαιτήσεις του περιβάλλοντος εργασίας, να αποκτήσουν επαγγελματική συνείδηση και στη συνέχεια να κάνουν ορθές επιλογές για την άσκηση του επαγγέλματός τους. Η αξιοποίηση της Πρακτικής Άσκησης από τους φορείς υλοποίησης αποτελεί μια μορφή επένδυσης σε αξιόλογο επιστημονικό δυναμικό με προοπτική βάθους χρόνου και περαιτέρω εργασιακής σχέσης μετά το πέρας της Πρακτικής Άσκησης. Το Τμήμα Ηλεκτρολόγων Μηχανικών & Μηχανικών Υπολογιστών προσφέρει προγράμματα Πρακτικής Άσκησης σε οργανισμούς και επιχειρήσεις του ιδιωτικού και δημόσιου τομέα.
Περισσότερες λεπτομέρειες βρίσκονται στον εγκεκριμένο Κανονισμό Πρακτικής Άσκησης που είναι αναρτημένος στην ιστοσελίδα του Τμήματος.